ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ নিবন্ধের সাথে বিভ্রান্ত হবেন না।
 **'ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ'** (অনু. ডাব্লিউসিডাব্লিউ ভারী ওজনশ্রেণীর পেশাদার কুস্তি আন্তর্জাতিক বিশ্বশিরোপা) ১৯৯৩ থেকে ১৯৯৪ সালের মধ্যে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ)-এর একটি সক্রিয় শিরোপা ছিল। এটি *ডাব্লিউসিডাব্লিউ*'র মালিকানাধীন ও নিয়ন্ত্রিত ছিল তথাপি শিরোপাটি *ডাব্লিউসিডাব্লিউ*'র"একটি কল্পিত সহায়ক সংস্থা *'ডাব্লিউসিডাব্লিউ* *ইন্টারন্যাশনাল*"-এর সর্বোচ্চ শিরোপা হিসেবে গণ্য হতো। শিরোপাটির জন্য *ডাব্লিউসিডাব্লিউ ও* এবং জাপানের *নিউ জাপান প্রো রেসলিংয়ের (এনজেপিডাব্লিউ)*-এর বিভিন্ন অনুষ্ঠানে রক্ষার লড়াই ও প্রতিযোগিতা হতো।

প্রাথমিকভাবে পেশাদার কুস্তি সংস্থা জোট *ন্যাশনাল রেসলিং এলাইয়েন্স(এনডাব্লিউএ)-এর* বিশ্বশিরোপা *এনডাব্লিউএ ওয়ার্ল্ড হেভিওয়েট চ্যাম্পিয়নশিপ* হিসেবে শিরোপাটির আত্মপ্রকাশ ঘটেছিল। এই শিরোপার বেল্ট ঐতিহাসিক *বিগ গোল্ড বেল্ট*- নামে অধিক পরিচিত। *এনডাব্লিউএ-*এর সদস্য হিসেবে ডাব্লিউসিডাব্লিউ'র কুস্তিগিরদের মধ্যে এই বিশ্বশিরোপার জন্য প্রতিযোগিতা ও লড়াই অনুষ্ঠিত হতো। ১৯৯৩ সালে ডাব্লিউসিডাব্লিউ এনডাব্লিএ-এর সদস্যতা ত্যাগ করে। এ প্রেক্ষাপটে *এনডাব্লিউএ* তাদের বিশ্বশিরোপার প্রতিযোগিতা ও লড়াই নিয়ন্ত্রণে *ডাব্লিউসিডাব্লিউ'*র ক্ষমতা প্রত্যাহার করে। এসময় শিরোপা বেল্টটি ব্যবহারের জন্য একটি কল্পিত বিকল্প প্রচারসংস্থা তৈরি ও নতুন করে *ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ* নামকরণ করা হয়েছিল।

চারজন কুস্তিগির মোট আটবার এই শিরোপা জয় ও ধারণ করেন। রিক রুড তিন দফায় সবচেয়ে বেশি মোট ২০২ দিন এই শিরোপা ধরে রাখেন। হিরোশি হাসে মাত্র ৮ দিন শিরোপা ধরে রাখেন, যা এই শিরোপার সবচেয়ে সংক্ষিপ্ত রাজত্ব। রিক রুড একবার টানা ১৭৮ দিন শিরোপাধারক ছিলেন, যা এই শিরোপাটির দীর্ঘ সময় ধরে রাখার ব্যক্তিগত রেকর্ড। রিক ফ্লেয়ার এই শিরোপার প্রথম এবং শেষ ধারক ছিলেন।

পটভূমি
------

*ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ* মূলত ন্যাশনাল রেসলিং এলাইয়েন্স(এনডাব্লিউএ)-এর প্রধান শিরোপা *এনডাব্লিউএ ওয়ার্ল্ড হেভিওয়েট চ্যাম্পিয়নশিপ হতে* উদ্ভূত। এনডাব্লিউএ বিভিন্ন পেশাদার কুস্তি সংস্থার জোট ও পরিচালনা সংস্থা ছিল যারা সামগ্রিকভাবে শিরোপা প্রবর্তন ও নিয়ন্ত্রণ করতো অথবা তার সদস্য সংস্থা গুলিতে শিরোপার লড়াই নিয়ন্ত্রণের ক্ষমতা দিত। ডাব্লিউসিডাব্লিউ এই জোটের সদস্য এবং *এনডাব্লিউএ ওয়ার্ল্ড হেভিওয়েট চ্যাম্পিয়নশিপ-*এর জন্য লড়াই ও প্রতিযোগিতা নিয়ন্ত্রণের অধিকারী ছিল। ১৯৯১ সালে ডাব্লিউসিডাব্লিউ'র কুস্তিগির রিক ফ্লেয়ার *এনডব্লিউএ ওয়ার্ল্ড হেভিওয়েট চ্যাম্পিয়ন* ছিলেন; তাকে একই সাথে *ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন* হিসাবে গণ্য করা হতো। রিক ফ্লেয়ার ডাব্লিউসিডাব্লিউ'র প্রতিযোগী সংস্থা ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানে ডাব্লিউডাব্লিউই) যোগ দেয়ায় তার থেকে উভয় শিরোপা ছিনিয়ে নেয়া হয়েছিল। লেক্স লুগার খালি থাকা *ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন* শিরোপা জিতেছিলেন, যা ছিল ডাব্লিউডাব্লিউএফ কর্তৃক ডাব্লিউসিডাব্লিউ'র সমস্ত সম্পদ অধিকৃত হওয়ার আগ পর্যন্ত সংস্থাটির প্রাথমিক ও প্রধান শিরোপা। অপর দিকে খালি থাকা *এনডাব্লিউএ চ্যাম্পিয়নশিপের* বিজয়ী নির্ধারণের জন্য একটি প্রতিযোগিতা হয়েছিল। মাসাহিরো চোনো এই প্রতিযোগিতা জিতে এনডাব্লিউএ চ্যাম্পিয়নশিপের জয় করেছিলেন। ১৯৯৩ সালের সেপ্টেম্বরে ডব্লিউসিডব্লিউ এনডব্লিউএ'র সদস্যপদ ত্যাগ করার সময় এনডাব্লিউএ ওয়ার্ল্ড হেভিওয়েট চ্যাম্পিয়নশিপ রিক ফ্লেয়ারের অধীনে ছিল। সদস্যতা ত্যাগের কারণে এনডাব্লিউএ এই শিরোপার শিরোনাম হতে তাদের নাম বাদ দেয়, তবে ডাব্লিউসিডাব্লিউ বেল্টটি ধরে রাখে এবং এই বেল্টটিকে ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপে পরিণত করে। এনডাব্লিউএ তারপরে বিশ্বশিরোপাটির নিয়ন্ত্রণ ক্ষমতা ইস্টার্ন চ্যাম্পিয়নশিপ রেসলিংকে দেয়।

সংক্ষিপ্ত বিবরণ
---------------

A headshot photograph of a blonde man wearing blue, black and white facepaint স্টিং দুইবার ডব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ জিতেন। 
রিক ফ্লেয়ার ছিলেন প্রথম *ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ* শিরোপাধারী। তিনি ১৯৯৩ সালের জুলাইয়ে এনডাব্লিউ ওয়ার্ল্ড হেভিওয়েট চ্যাম্পিয়নশিপের জন্য ব্যারি উইন্ডহ্যামকে পরাজিত করেছিলেন এবং এর দু'মাস পরে ডব্লিউসিডব্লিউ, এনডব্লিউএ থেকে সরে আসার সময় রিক ফ্লেয়ার শিরোপাটি ধরে রেখেছিলেন। গল্পক্রম অনুযায়ী রিক ফ্লেয়ার ১৯৯৩ সালের *ফল ব্রাউলে* এই শিরোপা রক্ষার লড়াইয়ে রিক রুডের কাছে হেরে যাওয়ার পরিকল্পনা ছিল। এনডাব্লিউএ এতে আপত্তি জানানোর পরে ডব্লিউসিডাব্লিউ এনডাব্লিউএ-এর সদস্যতা ত্যাগ করে এবং *এনডাব্লিউএ*-এর নাম অনুল্লেখিত রেখে শিরোপা হাতবদলের লড়াই হয়। এনডাব্লিউএ'র সদস্যতা প্রত্যাহারের পর শিরোপাটির কোন আনুষ্ঠানিক নামকরণ করা হয়নি; ফলে স্বল্প সময়ের জন্য এটি "বিগ গোল্ড বেল্ট" নামে পরিচিত ছিল। "ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ" নামকরণ করার পর শিরোপাটির জন্য ডাব্লিউসিডাব্লিউ'র কোন প্রতিযোগিতার জন্য ব্যবহারের উদ্দেশ্য ছিলনা, বরং *ডাব্লিউসিডাব্লিউ ইন্টারন্যাশনাল* নামে একটি কল্পিত অধীন সংস্থার বিশ্বশিরোপা হিসেবে আত্মপ্রকাশ করেছিল।

ডাব্লিউসিডাব্লিউ'র সাথে জাপানের পেশাদার কুস্তি সংস্থা *নিউ জাপান প্রো রেসলিং*(এনজেপিডাব্লিউ)-এর অংশিদারিত্ব ছিল, যার কারণে এই দুই স্বাধীন কুস্তিসংস্থার যৌথ প্রতিযোগিতা আয়োজন করতো। যৌথ অংশিদারিত্ত্বের কারণে রিক রুড তার প্রথম শিরোপা ধারণের সময় জাপান ভ্রমণে গিয়েছিলেন। ১৯৯৪ সালের ১৬ মার্চ, জাপানে তিনি এনজেপিডাব্লিউ কুস্তিগির হিরোশি হাসের কাছে শিরোপাটি হারিয়েছিলেন। আট দিন পরেই রিক রুড হিরোশির কাছ থেকে শিরোপা পুনরুদ্ধার করেছিলেন, কিন্তু ১৭ এপ্রিল *স্প্রিং স্টাম্পেডে* স্টিং-এর কাছে শিরোপা হারান। গল্পক্রম অনুযায়ী এনজেপিডাব্লিউ আয়োজিত *রেসলিং ডোনটাকু*তে রিক রুড ও স্টিং-এর মধ্যে এই শিরোপা লড়াইয়ের ফিরতি খেলায় বিজয়ী হতে রুড শিরোপা বেল্টটি অবৈধ অস্ত্র হিসেবে ব্যবহার করেছিলেন। ম্যাচ রেফারি রিক রুডের জয়কে অকার্যকর ঘোষণা করেছিলেন। স্টিং এই খেলায় রুডকে হারাতে না পারায় শিরোপাটি নিতে অস্বীকার করেছিলেন। এই খেলায় রুড পিঠে চোট পেয়েছিলেন, যা তার খেলোয়াড় হিসেবে পেশাদার কুস্তি জীবনের ইতি ঘটায়।

১৯৯৪ সালের *স্ল্যামবুরি*তে রিক রুডের স্টিংয়ের বিপক্ষে শিরোপা রক্ষার খেলা নির্ধারিত ছিল। তবে *রেসলিং ডোনটাকু*তে রিক রুড জয়ী হওয়ার জন্য বেল্ট ব্যবহার করায় (বাস্তবে তার চোটের কারণে) ডব্লিউসিডব্লিউ কমিশনার নিক বকউইনকেল রুডের জয়কে অকার্যকর ঘোষণা করেন এবং শিরোপাটি স্টিংকে ফিরিয়ে দেন। স্টিং তত্ক্ষণাৎ শিরোপাটি শূন্য করে দিয়েছিলেন। তার দাবী ছিল, ভক্তরা তাকে খেলায় জেতার মাধ্যমে শিরোপা বিজয়ী হিসেবে দেখতে এসেছে, ভক্তরা একটি শিরোপা জয়ের খেলা দেখার যোগ্যতা রাখে। অতএব, সেই রাতেই স্টিং ও বিগ ভ্যান ভেডারের মধ্যে এই শিরোপার জন্য খেলা হয়; ভেডারকে পরাজিত করে স্টিং দ্বিতীয়বার এই শিরোপা জয় করেছিলেন। এই শিরোপাটির সর্বশেষ হাতবদল ঘটে ১৯৯৪ সালের *ক্ল্যাশ অব চ্যাম্পিয়ন্স XXVII* অনুষ্ঠানে। গল্পক্রম অনুযায়ী এটা ছিল স্টিং ও রিক ফ্লেয়ারের মধ্যে দুইটি শিরোপা একীভূত করার খেলা। স্টিং এই শিরোপার ধারক, অন্যদিকে রিক ফ্লেয়ার *ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন* ছিলেন। ঐ খেলায় ফ্লেয়ার জয়ী হয়ে দুইটি শিরোপাকে একীভূত করেছিলেন। এর ফলে শিরোপাটির অস্তিত্বের সমাপ্তি ঘটে।

শিরোপাধারি ও শিরোপা সংখ্যা
--------------------------

টীকা| নং | সামগ্রিক রাজত্বের সংখ্যা |
| রাজত্ব | নির্দিষ্ট চ্যাম্পিয়নের জন্য রাজত্বের নম্বর |
| দিন | চ্যাম্পিয়ন থাকার দিন |


| নং | চ্যাম্পিয়ন | চ্যাম্পিয়নশিপ পরিবর্তন | রাজত্বের পরিসংখ্যান | টীকা | সূত্র |
| --- | --- | --- | --- | --- | --- |
| তারিখ | অনুষ্ঠান | অবস্থান | রাজত্ব | দিন
 |
|  ১ | রিক ফ্লেয়ার |  ১৮ জুলাই, ১৯৯৩ |  বিচ ব্লাস্ট (১৯৯৩) | বিলক্সি, মিসিসিপি |  ১ |  ৬৩ | এনডাব্লিউএ ওয়ার্ল্ড হেভিওয়েট চ্যাম্পিয়নশিপের জন্য বেরি উইন্ডহামকে পরাজিত করেন। ১৫ সেপ্টেম্বর, ১৯৯৩ ডাব্লিউসিডাব্লিউ এনডাব্লিউএ ছেড়ে গেলে, এনডাব্লিউএ এই লড়াইকে অস্বীকৃতি জানায়। ডাব্লিউসিডাব্লিউ রিক ফ্লেয়ারকে ইন্টারন্যাশনাল ওয়ার্ল্ড হেভিওয়েট চ্যাম্পিয়ন ঘোষণা করে. |  |
|  ২ | রিক রুড |  ১৯ সেপ্টেম্বর, ১৯৯৩ |  ফল ব্রাউল (১৯৯৩) | হিউস্টন, টেক্সাস |  ১ |  ১৭৮ |  |  |
|  ৩ | হিরোশি হাসে |  ১৬ মার্চ, ১৯৯৪ |  হাউজ শো | টোকিও, জাপান |  ১ |  ৮ |  |  |
|  ৪ | রিক রুড |  ২৪ মার্চ, ১৯৯৪ |  হাউজ শো | কিয়োটো, জাপান |  ২ |  ২৪ |  |  |
|  ৫ | স্টিং |  ১৭ এপ্রিল, ১৯৯৪ |  স্প্রিং স্টাম্পেড (১৯৯৪) | রোজমন্ট, ইলিনয় |  ১ |  ৩৫ |  |  |
|  ৬ | রিক রুড |  ১ মে, ১৯৯৪ |  রেসলিং ডোনটাকু ১৯৯৪ | ফুকুওকা, জাপান | ৩ | <১ | বেল্টকে অস্ত্র হিসেবে ব্যবহারের জন্য পরবর্তীতে রিক রুডকে পরাজিত ঘোষণা করা হয়। |  |
| — | খালি |  ২২ মে, ১৯৯৪ |  স্ল্যামবুরী (১৯৯৪) | ফিলাডেলফিয়া, পেন্সিলভেনিয়া | — | — | স্টিংকে রেসলিং ডোনটাকুতে রিক রুডের বিপক্ষে বিজয়ী হওয়ার কথা জানানো হয়, কিন্তু স্টিং শিরোপা নিতে অস্বীকার করলে খালি ঘোষণা করা হয়। |  |
|  ৭ | স্টিং |  ২২ মে, ১৯৯৪ |  স্ল্যামবুরী (১৯৯৪) | ফিলাডেলফিয়া, পেন্সিলভেনিয়া |  |  ৩২ | স্টিং একই রাতে *বিগ ভ্যান ভেডার*কে হারিয়ে শিরোপা জয় করেন |  |
|  ৮ | রিক ফ্লেয়ার |  ২৩ জুন, ১৯৯৪ |  ক্ল্যাশ অব চ্যাম্পিয়ন্স XXVII | নর্থ চার্লসটন, সাউথ ক্যারোলাইনা |  ২ | <১ | শিরোপাটি ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপের সাথে একীভূত ও নিস্কৃয় করা হয়। |  |

পরিসংখ্যান
----------

সম্মিলিত রাজত্বের তালিকা| ক্রম | রক্ষক | রাজত্ব সংখ্যা | মোট দিন |
| --- | --- | --- | --- |
| ১ | রিক রুড | ৩ | ২০২ |
| ২ | স্টিং | ২ | ৬৭ |
| ৩ | রিক ফ্লেয়ার | ২ | ৬৩ |
| ৪ | হিরোসি হাসে | ১ | ৮ |

তথ্যসূত্র
---------

1. ↑  Lawler 2002।
2. ↑  "Slam! Sports – Wrestling – Ric Flair"। Canoe.ca। সংগ্রহের তারিখ অক্টোবর ১৫, ২০১৫।
3. ↑  "WCW World Heavyweight Title"। Wrestling-Titles.com। সংগ্রহের তারিখ অক্টোবর ১৫, ২০১৫।
4. 1 2  "NWA World Heavyweight Title"। Wrestling-Titles.com। সংগ্রহের তারিখ অক্টোবর ১৫, ২০১৫।
5. ↑  Hornbaker 2007।
6. ↑  Reynolds ও Baer 2003।
7. ↑  Woodward, Buck (জানুয়ারি ১৬, ২০০৯)। "PWInsider Q&A: WCW International World Title, Maryse, MVP and More"। Pro Wrestling Insider। সংগ্রহের তারিখ অক্টোবর ১৬, ২০১৫।
8. ↑  Molinaro, John F.। "History of New Japan at the Fukuoka Dome"। Canoe.ca। সংগ্রহের তারিখ অক্টোবর ১৬, ২০১৫।
9. ↑  Shields 2010।
10. ↑  "Slamboree"। The History of WWE। সংগ্রহের তারিখ জুলাই ২৪, ২০১৮।
11. 1 2 3 4 5 6 7 8 9 10  "'WCW International' World Heavyweight Title"। Wrestling-Titles.com। সংগ্রহের তারিখ অক্টোবর ১৬, ২০১৫।
12. ↑  "WCW 1993"। সংগ্রহের তারিখ ডিসেম্বর ১৯, ২০১৯।
13. ↑  "Wrestling Observer 1993"। Wrestling Observer Newlletter। সেপ্টেম্বর ২৭, ১৯৯৩। সংগ্রহের তারিখ ডিসেম্বর ১৯, ২০১৯।

গ্রন্থ ও রচনাপঞ্জি
------------------

* হর্নবেকার, টিম (২০০৭)। *National Wrestling Alliance: The Untold Story of the Monopoly That Strangled Pro Wrestling: The Untold Story of the Monopoly That Strangled Professional Wrestling*। ইসিডাব্লিউ প্রেস। আইএসবিএন 1550227416।
* Lawler, Jerry (২০০২)। *It's Good to be the King... Sometimes*। সাইমন এন্ড শুস্টার। আইএসবিএন 0743475577।
* Reynolds, R. D.; Baer, Randy (২০০৩)। *WrestleCrap: The Very Worst of Pro Wrestling*। ইসিডাব্লিউ প্রেস। আইএসবিএন 1550225847।
* Shields, Brian (২০১০)। *Main Event: WWE in the Raging 80s*। সাইমন এন্ড শুস্টার। আইএসবিএন 145160467X।

* পেশাদারি কুস্তি প্রবেশদ্বার

| * দে
* স
 ওয়ার্ল্ড চ্যাম্পিয়নশিপ রেসলিং |
| --- |
| ইতিহাস | 
* ১৯৮০'র দশকে পেশাদার কুস্তির বিকাশ
* কালো শনিবার
* সোমবার রাতের রেটিং যুদ্ধ
* নিউ ওয়ার্ল্ড অর্ডার
* ফিঙ্গারপোক অফ ডুম
* ডাব্লিউডাব্লিউই সহায়ক সংস্থা (দ্য ইনভেশন
* দ্য এলায়েন্স)

 |
| মেধা ও জনবল | 
* প্রাক্তন কুস্তিগির ও কর্মী
* ট্যাগটিম ও স্ট্যাবল
* হল অব ফেম

 |
| শিরোপা | 

|  |  |
| --- | --- |
| প্রাথমিক | 
* ওয়ার্ল্ড হেভিওয়েট (ইতিহাস) (১৯৯১-২০০১)
* ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট (ইতিহাস) (১৯৯৩-১৯৯৪)

 |
| মাধ্যমিক | 
* ইউনাইটেড স্টেটস (ইতিহাস) (১৯৯১-২০০১)
* ওয়ার্ল্ড টেলিভিশন (ইতিহাস) (১৯৯১-২০০০)

 |
| ট্যাগ টিম | 
* ওয়ার্ল্ড ট্যাগ টিম (ইতিহাস) (১৯৯১-২০০১)
* ওয়ার্ল্ড সিক্স-ম্যান ট্যাগ টিম (১৯৯১)
* ইউনাইটেড স্টেটস ট্যাগ টিম (ইতিহাস) (১৯৯১-১৯৯২)
* ক্রুজারওয়েট ট্যাগ টিম (ইতিহাস) (২০০১)

 |
| ওজন শ্রেণী | 
* লাইট হেভিওয়েট (ইতিহাস) (১৯৯১-১৯৯২)
* ক্রুজারওয়েট (ইতিহাস) (১৯৯৬-২০০১)
* হার্ডকোর (ইতিহাস) (১৯৯৯-২০০১)
* উইমেন্স (ইতিহাস) (১৯৯৬-১৯৯৭)
* উইমেন্স ক্রুজারওয়েট (ইতিহাস) (১৯৯৭-১৯৯৮)

 |
| অন্যান্য | 
* ট্রিপল ক্রাউন
* ওয়ারগেমস ম্যাচ
* ডাব্লিউসিডাব্লিউ ওয়ার্ল্ড ওয়ার থ্রি
* প্রতিযোগিতা

 |

 |
| টেলিভিশন অনুষ্ঠান | 
* *প্রো* (১৯৫৮-১৯৯৮)
* *স্যাটারডে নাইট* (১৯৭১-২০০০)
* *বেস্ট অব ওয়ার্ল্ড চ্যাম্পিয়নশিপ রেসলিং* (১৯৭৩-১৯৮৭)
* *ওয়ার্ল্ডওয়াইড* (১৯৭৫-২০০১)
* *ক্ল্যাশ অব চ্যাম্পিয়ন্স* (১৯৮৮-১৯৯৭)
* *মেইন ইভেন্ট* (১৯৮৮-১৯৯৮)
* *পাওয়ার আওয়ার* (১৯৮৯-১৯৯৪)
* *অল নাইটার* (১৯৯৪-১৯৯৫)
* *প্রাইম* (১৯৯৫-১৯৯৭)
* *মানডে নাইট্রো* (১৯৯৫-২০০১)
* *থান্ডার* (১৯৯৮-২০০১)

 |
| ভিডিও গেমস | 
* "ইউডাব্লিউসি" (অপ্রকাশিত)
* *ডাব্লিউসিডাব্লিউ রেসলিং*
* *দ্য মেইন ইভেন্ট*
* *সুপারব্রাউল রেসলিং*
* *ডাব্লিউসিডাব্লিউ ভার্সেস দ্য ওয়ার্ল্ড*
* *ডাব্লিউসিডাব্লিউ ভার্সেস এনডাব্লিউও: ওয়ার্ল্ড ট্যুর*
* *নাইট্রো*
* *ডাব্লিউসিডাব্লিউ/এনডাব্লিউও রেভেঞ্জ*
* *থান্ডার*
* *মেহ্যাম*
* *ব্যাকস্টেজ এসল্ট*

 |
| মেধা উন্নয়ন সংস্থা | 
* হার্টল্যান্ড রেসলিং এসোসিয়েশন
* এনডাব্লিউএ ওয়াইল্ডসাইড

 |
| বিবিধ | 
* ডাব্লিউসিডাব্লিউ নাইট্রো গ্রিল
* ডাব্লিউসিডাব্লিউ পাওয়ার প্ল্যান্ট
* *ডাব্লিউসিডাব্লিউ ম্যাগাজিন*
* গালুব একশন ফিগারস
* *ডাব্লিউসিডাব্লিউ মেহ্যাম: দ্য মিউজিক*
* *রেডি টু রাম্বল*
* রাইজিং (স্টাক মোজো এ্যালবাম)
* ডাব্লিউসিডাব্লিউ ডিজনি ট্যাপিংস
* পে-পার-ভিউ

 |